Universiti Antarabangsa Albukhary

Universiti Antarabangsa Albukhary (AIU) merupakan universiti swasta yang terletak didalam kompleks Pusat Ilmu Sharifah Rokiah di Jalan Tun Abdul Razak, Alor Star, Kedah. Naib Pengerusi Eksekutif AIU, Datuk Ismail Yusof menyatakan AIU mengambil 500 pelajar sulung mulai Julai 2010. 20 % penuntut berasal dari dalam negara. Sasaran utama ialah pelajar pintar dari masyarakat kurang bernasib baik terutama dari Asia dan Afrika.

Universiti milik Yayasan Albukhary ini beroperasi sejak 2010 dan ditaja oleh ahli perniagaan terkenal Malaysia iaitu Tan Sri Syed Mokhtar Al-Bukhary. Yayasan Albukhary memberi biasiswa 100 % kepada pelajar yang diterima masuk ke AIU. Mereka ditempatkan sementara di institusi pengajian tinggi awam sementara menunggu kampus AIU siap dibina di Alor Star, Kedah. Bidang pengajian yang ditawarkan ialah teknologi maklumat, kajian perniagaan dan sains sosial.

Naib Cancelor
Pada 11 Oktober 2011, Tan Sri Dr Dzulkifli Abdul Razak dilantik sebagai Naib Cancelor AIU menggantikan Datuk Dr Sharom Ahmat. Sebelum ini Dzulkifli Abdul Razak (60) menjadi Naib Canselor Universiti Sains Malaysia (USM) selama 11 tahun.

Rujukan

Lihat juga
 Senarai universiti di Malaysia

Universiti dan kolej di Malaysia